Kreikkalainen rekisterikilpi

Kreikkalaisessa rekisterikilvessä rekisterinumero koostuu yleensä kolmesta kirjaimesta ja neljästä numerosta (esim. codice_1) mustalla tekstillä valkoisella pohjalla. Alkukirjaimet ilmaisevat alueyksikköä tai oikeammin aikaisempia, muutoin jo lakkautettuja prefektuureja. Numero on luku 1000–9999 välillä. Vuodesta 2004 rekisterikilpien vasemmassa laidassa on ollut sininen kenttä, johon on sijoitettu Euroopan unionin tähtisymboli ja Kreikan maatunnus codice_2.
Suurimmissa kaupungeissa Ateenassa ja Thessalonikissa aluetta ilmaisee ainoastaan rekisterikilven ensimmäinen kirjain, muissa tapauksissa kaksi ensimmäistä kirjainta. Viimeinen tai viimeiset kaksi kirjainta vaihtuvat aakkosjärjestyksessä aina myönnetyn kilven jälkeen. Esimerkiksi Akhaian kilpeä codice_3 seuraa kilpi codice_4. Kirjaimina käytetään vain niitä kreikkalaisen kirjaimiston kirjaimia, jotka ovat ulkonäöltään samanlaisia kuin latinalaisen kirjaimiston kirjaimet, toisin sanoen kirjaimia Α, Β, Ε, Ζ, Η, Ι, Κ, Μ, Ν, Ο, Ρ, Τ, Υ ja Χ (kreikkalaisessa aakkosjärjestyksessä; kirjainten ääntäminen kreikassa kuitenkin eroaa useissa tapauksissa). Tämä on seurausta siitä, että Kreikka on allekirjoittanut Wienin tieliikennesopimuksen, jonka mukaan rekisterikilpien ”numeroiden tulee olla arabialaisia numeroita ja kirjainten isoja latinalaisia kirjaimia”.
Moottoripyörissä rekisterikilpi on neliönmuotoinen ja numero kolminumeroinen. Lisäksi on käytössä lukuisia erilaisia erikoiskilpiä, joita käyttävät muun muassa eri viranomaiset, tai jotka on tarkoitettu esimerkiksi takseille, kuorma-autoille tai tietyntyyppisille erikoisajoneuvoille. Erikoiskilvissä esiintyy myös kreikkalaiselle kirjaimistolle ominaisia kirjaimia.
Historia.
1911–1954.
Vuoteen 1954 saakka rekisterikilvissä oli pelkkä juokseva numero mustilla kirjaimilla valkoisella pohjalla. Numerointi alkoi luvusta 1. Suuremmissa luvuissa käytettiin väliviivaa. Viimeinen numero oli noin 75-000, kun rekisterinumerointi muutettiin. Vuonna 1954 kaikkien tuli siirtyä uuteen järjestelmään.
1954–1956.
Vain kahden vuoden ajan rekisterinumerot olivat muotoa codice_5, codice_6 tai codice_7. Kirjain (codice_8) edusti kaupunkia, jossa ajoneuvo oli rekisteröity (”A” = Ateena, ”Θ” = Thessaloniki jne.). Rekisterinumero oli kilvessä mustilla kirjaimilla keltaisella taustalla. Vuonna 1956 kaikkien tuli siirtyä uuteen järjestelmään.
1956–1972.
Vuonna 1956 rekisterinumerot muutettiin jälleen pelkiksi numeroiksi. Numerointi alkoi luvusta 1. Viimeinen numero oli noin , mutta kaikki numerot eivät olleet käytössä. Rekisterinumero oli kilvessä mustilla kirjaimilla valkoisella taustalla. Kilven ylälaidassa oli nauha, johon oli kirjoitettu kaupunki/alue ja ajoneuvon käyttötarkoitus (yksityinen/kaupallinen jne.). Vuonna 1972 uuteen järjestelmään siirtyminen ei ollut pakollista, joten vanhoja kilpiä voi vielä nähdä joissakin vanhoissa ajoneuvoissa.
1972–1982.
Vuonna 1972 rekisterinumerot muutettiin muotoon codice_9, kuorma-autoilla codice_6. Rekisterinumero oli kilvessä mustilla kirjaimilla valkoisella taustalla. Vuonna 1982 uuteen järjestelmään siirtyminen ei ollut pakollista.
1982–2004.
Vuonna 1982 rekisterinumerot muutettiin muotoon codice_11, ja samalla otettiin käyttöön järjestelmä, jossa ensimmäiset kirjaimet ilmaisivat prefektuuria. Vuonna 2004 uuteen järjestelmään siirtyminen ei ollut pakollista.
2004–.
Vuonna 2004 kilpiin lisättiin vasemman laidan sininen kenttä, jossa on EU:n tunnus ja Kreikan maakoodi. Itse rekisterinumerointi säilyi ennallaan.
Kirjainsarjat.
Alueyksiköittäin (kreikkalaisessa aakkosjärjestyksessä).
Rekisterinumeron yksi tai kaksi ensimmäistä kirjainta edustavat yleensä jotakin entistä prefektuuria, jotka vastaavat suurimmaksi osaksi nykyisiä alueyksiköitä. Alla on suhteellisen täydellinen luettelo eri alueiden kirjainsarjoista. Joitakin kirjainsarjoja on käytetty myös muilla alueilla, jos niiden omia rekisterikilpiä ei ole ollut tarpeeksi saatavilla.
Erikoiskilvet.
Viranomaisten ja julkisten palveluiden ajoissa on erikoiskilvet, joiden rekisterinumeroiden kirjainosio on:
Muut erikoiskilvet: